Diari Oficial de la Generalitat Valenciana


Sumari del DOGV 942, del 14-11-1988 (1988/812380)

RESOLUCIÓ de 3 de novembre de 1988, de l'Hble. Sr. Conseller d'Agricultura i Pesca, per la qual s'anuncia la concessió de set beques, la realització de les quals es dura a terme a l'Institut Valencià d'Investigacions Agràries
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   942

Data del DOGV
:   14-11-1988

Secció del DOGV
:   ALTRES DISPOSICIONS

Número del document
:   1988/812380


Data del document
:   03-11-1988

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Resolució de 3 de novembre de 1988, de l'Hble. Sr. Conseller d'Agricultura i Pesca, per la qual s'anuncia la concessió de set beques, la realització de les quals es durà a terme a l'Institut Valencià d'Investigacions Agràries.  
Ateses les necessitats de formació de personal científic i tècnic que té l'Institut Valencià d'Investigacions Agràries, organisme que depèn d'aquesta Conselleria d?agricultura i Pesca, s'ha considerat oportú de concedir una sèrie de beques per mitjà de les quals es puguen formar bons professionals en el camp de la investigació agrària.  
En atenció d'aquests motius, fent ús de les facultats que tinc atribuïdes i havent vist l?Ordre de 23 de març de 1985 de la Conselleria d?agricultura i Pesca per la qual s'estableix la normativa sobre modalitats de beques, realització de tesis i tesines en període de pràctiques a l?Institut Valencià d'Investigacions Agràries (DOGV, num. 247, de 29 d'abril de 1987), he resolt:  
Article primer  
Es fa pública la convocatòria per concedir 7 beques que es realitzaran a l'Institut Valencià d'Investigacions Agràries.  
Article segon  
La distribució de les beques serà la següent:  
- 4 beques de doctorat.  
- 1 beca post-doctoral.  
- 2 beques d'especialització per a titulats de grau mitjà.  
Cadascuna de les beques versarà sobre les matèries indicades a l?annex I d'aquesta resolució.  
Article tercer  
Les beques es regiran per les bases que s'inclouen a l'Annex II d'aquesta resolució.  
Article quart  
Les beques es sufragaran amb càrrec al capítol Vil dels Pressupostos de l?Institut Valencià d'Investigacions Agràries, del programa 542.3 d'enguany.  
DISPOSICIO FINAL  
Aquesta resolució entrarà en vigor l?endemà de la publicació al Diari Oficial de la Generalitat Valenciana.  
València, 3 de novembre de 1988. - El Conseller d?Agricultura i Pesca: Luis Font de Mora Montesinos.  
 ANNEX I  
Tipus de beca Nombre de beques Temes  
Doctorat 1 Propagació mitjançant cultiu «in vitro» de palmeres  
 Phoenix dactyliferas.  
Doctorat 1 Predicció del contingut de nitrogen mineral en sòls  
 agrícoles mitjançant models simples.  
Doctorat 1 Estudi sobre necessitats nutritives de la bresquilla  
 primerenca.  
Doctorat 1 Efecte de plaguicides sobre artròpodes útils que  
 s'utilitzen en el control de fitòfags.  
Post-doctoral 1 Estudi de canvis fisiològics i bioquímics associats a  
 l'envelliment i les taques de la corfa dels fruits cítrics.  
Especialització 1 Comportament de nous patrons híbrids a la salinitat.  
Especialització 1 Diagnòstic de bactèries fitopatògenes.  
ANNEX II  
Bases de la Convocatòria per cobrir beques a l'Institut Valencià d'Investigacions Agràries.  
1. Beneficiaris   
Per optar a aquestes beques caldrà:   
- Ser espanyol.   
- Tenir el títol de Llicenciatura o el títol d'Enginyeria Superior per a les beques de doctorat.  
- Posseir el títol de Doctorat per a la beca post-doctoral.  
- Posseir el títol d'Enginyeria Tècnica per a les beques d'especialització.  
-  
2. Sol·licituds i documentació.  
Les sol·licituds, dirigides al Director General d'Innovació i Tecnologia Agràries de la Conselleria d?agricultura i Pesca de la Generalitat Valenciana, podran ser presentades al Registre General de l?esmentada Conselleria, situat al carrer Amadeu de Savoia núm. 2 de València, a l?Institut Valencià d'Investigacions Agràries, situat al Km 4,5 de la Carretera de Moncada a Nàquera, o per qualsevol dels mitjans establerts a l'article 66 de la Llei de Procediment Administratiu.  
Les sol·licituds, de les quals s'haurà de presentar l?original i dues còpies per a cadascuna de les beques a què hom concórrega, duran adjunta la documentació següent:  
2.1. Beca a la qual es concorre.  
2.2. Certificació acadèmica completa dels estudis cursats, en la qual figuraran les qualificacions obtingudes i les dates corresponents.  
2.3. Currículum vitae en el qual s'aportaran documentalment altres mèrits i en particular les dades d'especialització relacionades amb el tema de la beca.  
Les sol·licituds s'han de presentar en el termini improrrogable de 15 dies hàbils a partir de l?endemà de la publicació al Diari Oficial de la Generalitat Valenciana.  
3. Resolució.  
3.1. Les Comissions que han de jutjar els mèrits dels aspirants i que elevaran les corresponents propostes a l'Il·lm. Sr. Director General d'Innovació i Tecnologia Agràries, estaran formades pels membres següents:  
President: El Director de l'Institut Valencià d'Investigacions Agràries.  
Vocals: Dos investigadors de l'Institut Valencià d'Investigacions Agràries, especialistes en la matèria objecte de la beca.  
En el cas de la beca «Propagació mitjançant cultiu «in vitro» de palmeres (Phoenix dactylifera», participarà com a vocal un representant de l?Ajuntament d'Elx.  
Secretari: Un funcionari del Grup A de la Comunitat Autònoma que no intervindrà en les deliberacions ni en les votacions.  
3.2. Les beques seran adjudicades per Resolució de l'Hble. Conseller d?agricultura i Pesca, a proposta de l'Il·lm. Sr. Director d'Innovació i Tecnologia Agràries.  
La Direcció General d'Innovació i Tecnologia Agràries tindrà facultats per interpretar els dubtes que sorgesquen de l'aplicació d'aquestes bases, així com la facultat d'entrevistar els candidats quan ho estimarà oportú.  
4. Dotació.  
Les beques doctorals i la post-doctoral comprenen una dotació mensual de 75.000 pessetes i les beques d'especialització una dotació mensual de 70.000 pessetes. Ambdós tipus de beques inclouran una assegurança combinada d'accidents individuals, intervenció quirúrgica i hospitalització.  
5. Període d'aprofitament i pròrroga de les beques.  
- Beques de doctorat: serà d'onze mesos a partir de l?1 de desembre de 1988 i aquest període serà prorrogable fins a un màxim de tres anys.  
- Beca post-doctoral: serà d'onze mesos a partir de 1'l de desembre de 1988. Aquesta beca podrà ser prorrogada fins a un màxim d'un any de duració total.  
- Beques d'especialització: seran de nou mesos a partir de l?1 de desembre de 1988. Aquestes beques podran ser prorrogades fins a un màxim d'un any de duració total de la beca.  
La renovació d'aquestes beques, per a allò que no s'explicita en aquesta Ordre, es regularà segons l'Ordre de 22 de març de 1985 (DOGV 247 de 29 d'abril de 1985).  
6. Caràcter de les beques.  
1. Aquestes beques no estableixen cap relació laboral entre el beneficiari i la Conselleria d?agricultura i Pesca, ni impliquen per part d'aquesta Institució cap compromís pel que fa a la posterior incorporació dels beneficiaris a la seua plantilla.  
6.2. Atés que l?objectiu de les beques és facilitar la formació inicial del personal investigador, no podran ser beneficiaris d'aquest tipus de beques aquelles persones que hagen tingut prèviament una beca de característiques anàlogues.  
6.3. Les renúncies de les beques s'hauran de sol·licitar a la Direcció General d'Innovació i Tecnologia Agràries de la Conselleria d'Agricultura i Pesca. No s'admetran interrupcions temporals de les beques, excepte en casos excepcionals.  
Condicions de la fruïció.  
7.1. La fruïció d'una beca a l?empara d'aquesta convocatòria és incompatible amb qualsevol altra retribució o ajuda.  
7.2. La Direcció General d'Innovació i Tecnologia Agràries podrà autoritzar els becaris, després de l?informe favorable del Director del projecte d'investigació i del Director de l?Institut Valencià d'Investigacions Agràries, per a desplaçar-se a centres d'investigació estrangers amb la finalitat de completar la seua formació investigadora, per un període màxim de sis mesos.  
8. Obligacions dels becaris.  
8.1. Ajustar-se a les normes de funcionament de l?Institut Valencià d'Investigacions Agràries, on realitzaran els seus treballs.  
8.2. Remetre anualment un informe (4 a 10 folis) de la tasca realitzada, amb el vist-i-plau del Director del projecte, al Director de l?Institut Valencià d'Investigacions Agràries. Aquest informe serà imprescindible per a la renovació de la beca.